**Protokol postupanja u slučaju potresa**

**Pripremne aktivnosti**

1. Upoznati se s uputama za postupanje u slučaju potresa (Prilog*: Brošura „Ljudi su preživjeli katastrofalne potrese, možeš i ti, pripremi se“*

<https://civilna-zastita.gov.hr/UserDocsImages/CIVILNA%20ZA%C5%A0TITA/PDF_ZA%20WEB/SafeQuake%20BROSURA_strana10.pdf>),

1. Upoznati se sa sigurnim mjestima unutar vrtića (uz nosive zidove i kutove prostora, udaljenije od prozora i bez težih elemenata na zidovima) i evakuacijskim putevima.
2. Svi izlazi i hodnici moraju biti prohodni i slobodni od stvari.
3. U uređenju soba dnevnog boravka, sanitarnih čvorova, predprostora, voditi računa o pohranjivanju opreme i njenom smještaju: namještaj, police, slike moraju biti stabilne, učvršćene u zidove, teške i staklene stvari trebaju biti smještene nisko u prostoru.
4. Svi djelatnici će na početku pedagoške godine dobiti Plan evakuacije i popis zaduženih osoba po punktovima i objektima, popis osoba educiranih za pružanje prve pomoći i ostalog vezanog za sigurno spašavanje i zbrinjavanje.
5. Svi djelatnici obavezni su znati sadržaj Protokola i plan postupanja.
6. Planski i periodično razgovarati s djecom o tome što je to potres i kako se ponašati ukoliko do njega dođe, kroz igrovne situacije vježbati postupak zaštite i samozaštite prilikom potresa u različitim situacijama i prostorima, pokazati djeci najsigurnije mjesto u prostoru, izlazak evakuacijskim putevima
7. Provoditi vježbe evakuacije

**Postupanje za vrijeme potresa**

**Svi djelatnici**

1. Ostanite mirni i prisebni
2. Ukoliko se za vrijeme potresa nalazite unutar zgrade obavezno ostanite unutra

**Odgojitelji**

1. Kratko uputite djecu da se smjeste ispod stolova, sklupčaju i pokriju glavu rukama
2. Uputite djecu da se udalje od stakla prozora, pregradnih zidova, polica i visokih komada namještaja
3. Ukoliko djeca spavaju, probudite ih bez panike i krenite s njima prema sigurnim mjestima unutar vrtića
4. Ukoliko se nalazite na otvorenom (dvorištu vrtića) odmaknite se od građevine, stupova, žica, staklenih površina, visokog drveća ili bilo čega što može pasti
5. Za vrijeme potresa ne ulazite u zatvorene prostore

**Ako ste pod ruševinama**

**Svi djelatnici**

1. Pokušajte održati prisebnost i smiriti djecu, uputite ih da se što manje kreću
2. Uputite djecu da prekriju usta dijelom odjeće kako ne bi udisala prašinu
3. Pokušajte obznaniti svoju lokaciju lupanjem po zidovima ili cijevima, svjetlosnim i zvučnim signalima (ukoliko su vam pri ruci možete koristiti udaraljke, zvečke, zviždaljke i ostale instrumente), ne vičite ukoliko ne morate kako bi spriječili udisanje prašine

**Postupanje nakon potresa**

**Svi djelatnici**

1. Kada prestane potres, pomoći djeci da napuste prostorije na najpogodniji način

**Ravnateljica, tajnica, djelatnici računovodstva, djelatnici kuhinje, stručni tim, spremačice, domari**

1. Svi djelatnici vrtića pomažu odgojiteljima prilikom evakuacije djece

1. Prilikom napuštanja zgrade koristite evakuacijske puteve prema planu evakuacije

**Odgojitelji**

1. Potrebno je nekoliko puta provjeriti jesu li sva djeca izašla. Ako nisu, potrebno je prvog dostupnog djelatnika uputiti da se vrati u objekt i provjeri prostore Ako su prisutna oba odgojitelja, jedan se vraća po dijete.
2. U zimskom periodu, ukoliko je to zbog sigurnosnih razloga moguće, vratiti se naknadno po odjeću, obuću, deke. Pritom treba voditi računa da se osobe ne zadržavaju dugo u prostoru i da uzmu osnovne i najnužnije stvari.
3. Kontaktirati roditelje djece.

**Stručni tim**

1. Uzeti Imenike djece

**Domari**

1. Isključiti električnu struju na glavnoj sklopci te zatvoriti plin i vodu na glavnom ventilu